CCV: Yurtimizga yana bir yangi turdagi vaksina olib kelinadi

Yaqin kunlarda yurtimizga 1 200 000 dozadan ortiq Pfizer/BioNTech va 600 000 dozadan ortiq AstraZeneca vaksinalari olib kelinishi kutilmoqda. Bu haqda Sog`liqni saqlash vazirligi  Matbuot xizmati xabar berdi.
Hozirda yurtimizda  4 turdagi: ZF-UZ-VAC2001, AstraZeneca, “Sputnik V”, Moderna vaksinalaridan emlash jarayonlarida foydalanib kelinmoqda.  
Pfizer/BioNTech vaksinasi o`zbekistonliklar emlanadigan 5-vaksina bo`ladi.
Eslatib o`tamiz, ayni kungacha mamlakatimizda jami  15 978 140 doza vaksinadan foydalanildi. Shu kungacha to`liq emlangan fuqarolar 2 710 887 nafarni tashkil qilmoqda.